রিচার্ড এফ. হেক
রিচার্ড এফ. হেক (ইংরেজি: Richard F. Heck; ১৫ আগস্ট ১৯৩১ - ১০ অক্টোবর ২০১৫) হলেন একজন মার্কিন রসায়নবিদ। তার উদ্ভাবিত হেক বিক্রিয়ার জন্য তিনি সর্বাধিক পরিচিত। এই বিক্রিয়ায় অ্যালকিনের সাথে প্যালাডিয়ামের উপস্থিতিতে অ্যা্রাইল হ্যালাইডের বিক্রিয়া ঘটানো হয়। তিনি, এই-ইচি নেগিসি ও আকিরা সুজুকির সাথে যৌথভাবে ২০১০ সালে রসায়নে নোবেল পুরস্কার অর্জন করেন। প্যালাডিয়াম প্রভাবকের উপস্থিতিতে কাপলিং বিক্রিয়া নামক বিশেষ ধরনের এক জৈব সংশ্লেষণ বিক্রিয়ার উদ্ভাবনের জন্য তাদের নোবেল পুরস্কারে ভূষিত করা হয়।